cid:image003.jpg@01D4A278.7557CA90

Republika Hrvatska

Općinski sud u Vinkovcima

Trg bana Josipa Šokčevića 17

32100 Vinkovci

Ured predsjednika

Broj: 7 Su-141/2020-11

Vinkovci, 4. lipnja 2021.

OBAVIJEST UZ JAVNI NATJEČAJ

Općinskog suda u Vinkovcima broj: 7 Su-141/2020-10. od 4. lipnja 2021. za radno mjesto –viši zemljišnoknjižni referent – 1 (jedan) izvršitelj

Sukladno članku 4. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj: 78/17 i 89/19) obavještavaju se kandidati o sljedećem:

OPIS POSLOVA – VIŠI ZEMLJIŠNOKNJIŽNI REFERENT

Obavlja poslove upisa u zemljišne knjige, obavlja poslove u vezi zemljišnoknjižnog ispravnog postupka, prima i daje strankama podatke sadržane u zemljišnim knjigama i zbirkama isprava, izdaje zemljišnoknjižne izvatke, ulaže spise u arhivu, ulaže dokumente u zbirku isprava, izdaje potrebne potvrde i prima na zapisnik podneske, zaprima poštu, vodi imenik i upisnik i druge pomoćne knjige, obavlja poslove na postupcima osnivanja, obnove i dopunjavanja zemljišnih knjiga, obavlja i druge poslove po nalogu predsjednika suda, voditelja zemljišnoknjižnog odjela i zemljišnoknjižnog suca.

1. PODACI O PLAĆI

Podaci o plaći za radna mjesta propisani su Uredbom o nazivima radnih mjesta i koeficijentima složenosti poslova u državnoj službi (Narodne novine broj: 37/01., 38/01., 71/01., 89/01., 112/01., 7/02., 17/03., 197/03., 21/04., 25/04., 66/05., 131/05., 11/07., 47/07., 109/07., 58/08., 32/09., 140/09., 21/10., 38/10., 77/10., 113/10., 22/11., 142/11., 31/12., 49/12., 60/12., 78/12., 82/12., 100/12., 124/12., 140/12., 16/13., 25/13., 52/13., 96/13., 126/13., 2/14., 94/14., 140/14, 151/14.,11/15, 32/15, 100/15 i 73/2019), odredbi čl. 35. Kolektivnog ugovora za državne službenike i namještenike (Narodne novine broj: 112/17, 12/18, 2/19 i 119/19. i 66/20).

1. PRAVNI IZVORI ZA PRIPREMU KANDIDATA

VIŠI ZEMLJIŠNOKNJIŽNI REFERENT

1. Ustav Republike Hrvatske (Narodne novine broj: 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14)
2. Zakon o zemljišnim knjigama (Narodne novine broj: 63/19)
3. Pravilnik o unutarnjem ustroju, vođenju zemljišnih knjiga i obavljanju drugih poslova u zemljišnoknjižnim odjelima sudova - Zemljišnoknjižni poslovnik (Narodne novine broj: 81/97, 109/02, 123/02, 153/02, 14/05, 60/10)

NAČIN TESTIRANJA KANDIDATA:

* pisana provjera stručnih znanja (Ustav Republike Hrvatske, Zakon o zemljišnim knjigama i Pravilnik o unutarnjem ustroju, vođenju zemljišnih knjiga i obavljanju drugih poslova u zemljišnoknjižnim odjelima sudova - Zemljišnoknjižni poslovnik)

Svaki dio provjere znanja vrednuje se sa bodovima od 0-10

Smatra se da je kandidat zadovoljio na provjeri znanja ako je dobio najmanje 5 bodova iz svakog područja. Kandidati koji su zadovoljili na pisanoj provjeri pristupaju na razgovor (intervju) s Komisijom. Komisija u razgovoru s kandidatima utvrđuje interese, profesionalne ciljeve i motivaciju za rad, stečeno radno iskustvo, te rezultate u dosadašnjem radu. Rezultati intervjua vrednuju se bodovima od 0-10.

VRIJEME ODRŽAVANJA TESTIRANJA BITI ĆE OBJAVLJENO NAKNADNO (najmanje pet dana prije testiranja).

Vinkovci, 4. lipnja 2021.

Općinski sud u Vinkovcima